
Ministru kabineta rīkojums Nr. 557
Rīgā 2023. gada 31. augustā (prot. Nr. 42 48. §)
Par valstij dividendēs izmaksājamo valsts sabiedrības ar ierobežotu atbildību "Nacionālais rehabilitācijas centrs "Vaivari"" peļņas daļu par 2021. gadu
· 1. Saskaņā ar Ministru kabineta 2022. gada 25. janvāra noteikumu Nr. 72 "Kārtība, kādā tiek prognozēti, noteikti un veikti maksājumi par valsts kapitāla izmantošanu" 6. punktu noteikt, ka valsts sabiedrība ar ierobežotu atbildību "Nacionālais rehabilitācijas centrs "Vaivari"" (turpmāk – kapitālsabiedrība) nemaksā dividendes (916 660 euro) no tīrās peļņas par 2021. gadu.
· 2. Veselības ministrijai kā kapitālsabiedrības kapitāla daļu turētājai nodrošināt, ka 2021. pārskata gadā gūtā peļņa tiek novirzīta kapitālsabiedrības vidēja termiņa darbības stratēģijā plānotajām investīcijām – jaunas ambulatorās ēkas būvniecībai, lai nodrošinātu veselības aprūpes pakalpojumu sniegšanu epidemioloģiski drošā vidē un samazinātu infekciju transmisiju stacionārā ārstētajiem pacientiem, kā arī digitālās rentgena iekārtas iegādes izdevumu segšanai.

